钦定古今图书集成/理学汇编/文学典/第060卷 > 袁皓
## 钦定古今图书集成/理学汇编/文学典/第060卷 > 袁皓

按《全唐诗话》：皓，宜春人，咸通进士，龙纪集贤殿图书
使，自称碧池处士。初登第，过岳阳，悦妓蕊珠，以诗寄
严使君曰：“得意东归过岳阳，枝枝香惹蕊珠香。也知
暮雨生巫峡，争奈朝云属楚王。万恨只凭期克手，寸
心唯系别离肠。南亭宴罢笙歌散，回首烟波路渺茫。”
严君以妓赠之。

按《江西通志》：“袁皓，字退山，宜春人。博学工著述。咸通
六年，擢进士第，任抚、吉二州刺史，有治声。龙纪元年，
自集贤殿图书使出采访图书，二年赴阙卒。所著《碧
池书》三十卷，自称碧池处士。”